სერხიო ბუსკეტსი

სერხიო ბუსკეტსი
სერხიო ბუსკეტს ბურგოსი (დ. 16 ივლისი, 1988, საბადელი) — ესპანელი ფეხბურთელი, ესპანეთის პრიმერა დივიზიონის კლუბ „ბარსელონას“ და ესპანეთის ეროვნული ნაკრების საყრდენი ნახევარმცველი.
ის სრულიად უცნობი ფეხბურთელი იყო გულშემატკივრისთის, როდესაც „ბარსელონას“ პირველ გუნდში მოხვდა 2008 წელს, მაგრამ დროის მოკლე პერიოდში გაითქვა სახელი. „ბარსელონაში“ დებიუტიდან ერთი წლის შემდეგ ის ესპანეთის ეროვნულ ნაკრებშიც მიიწვიეს.
კარიერა
საკლუბო
ბუსკეტსი დაიბადა ბადია-დელ-ვალიესში, ბარსელონაში, კატალონიაში. 2005 წელს ის შეუერთდა „ბარსელონას“ ახალგაზრდულ კლუბს, სადაც 26 მატჩში გაიტანა შვიდი გოლი. ორი წლის შემდეგ ის მოხვდა „ბარსელონა B-ში“, რომელსაც წვრთნიდა ჟოზეპ გვარდიოლა, რომელიც დაეხმარა ფეხბურთელს მესამე დივიზიონში გადასვლაში. ბუსკეტსმა 32 მატჩში მიიღო მონაწილეობა და გაიტანა ერთი გოლი. იმავე სეზონში ბუსკეტის დებიუტი შედგა პირველ გუნდში კატალონიის თასზე, სადაც შეცვლაზე შემოვიდა. ის თამაშობს 16-ნომრიანი მაისურით სერხიოს სახელით, რაც ხშირად იწვევს დაბნეულობას.
2008 წლის 13 სექტემბერს შედგა ბუსკეტსის დებიუტი ლა ლიგაში, 90 წუთი ითამაშა სანტანდერის „რასინგის“ წინააღმდეგ, რომელიც დასრულდა ფრედ, 1–1. 2008 წლის 22 ოქტომბერს უეფა-ს ჩემპიონთა ლიგაზე „ბაზელთან“ სტუმრად გამართულ მატჩში მე-15 წუთზე გაიტანა მეორე გოლი, იმ მატჩში მისმა გუნდმა კი მოიგო 5–0. 22 დეკემბერს ფეხბურთელს კლუბმა გაუხანგრძლივა კონტრაქტი 2013 წლამდე.
2009 წლის 7 მარტს ბუსკეტსმა პირველი გოლი მიითვალა ლა ლიგაში ბილბაოს „ატლეტიკთან“ 2–0 მოგებულ მატჩში. ბუსკეტსმა სასტარტო შემადგენლობაში ითამაშა ჩემპიონთა ლიგის ფინალში, სადაც მისმა გუნდმა დაამარცხა „მანჩესტერ იუნაიტედი“ 2–0.
2010–2011 წლების სეზონში ბუსკეტსი კლუბში თამაშობდა ცენტრალური მცველის პოზიციაზე.
2011 წლის 27 იანვარს ფეხბურთელმა კლუბთან გაახანგრძლივა კონტრაქტი 2015 წლამდე, ფეხბურთელის სატრანსფერო ფასი კი განისაზღვრა 150 მილიონი ევროთი.
სანაკრებო
2008 წლის 11 ოქტომბერს შედგა ბუსკეტსის დებიუტი ესპანეთის 21-წლამდელთა ნაკრებში 2009 წლის მსოფლიოს ახალგაზრდული ჩემპიონატის საკვალიფიკაციო ეტაპზე შვეიცარიაში. მე-17 წუთზე მან გაიტანა გოლი, მისმა ნაკრებმა წააგო 1–2, მაგრამ ორი მატჩის ჯამში გამარჯვება დარჩათ ესპანელებს (4–3).
2009 წლის 6 თებერვალს გამოიძახეს ეროვნულ ნაკრებში ინგლისთან 11 თებერვალს გასამართი ამხანაგური მატჩისთვის. ეროვნულ ნაკრებში თამაშის საშუალება კი მიეცა 2009 წლის 1 აპრილს თურქეთის ნაკრებთან 2010 წლის მსოფლიო ჩემპიონატის შესარჩევ მატჩში. მან 16 წუთი ითამაშა სტამბოლში, სადაც მისმა გუნდმა მოიგო 2–1.
2010 წლის მსოფლიო ჩემპიონატზე ნაკრებში ჰყავდა გამოძახებული ვისენტე დელ ბოსკეს სამხრეთ აფრიკაში.
საკლუბო სტატისტიკა
მიღწევები
საკლუბო
ბარსელონა:(31)
ესპანეთის ლა ლიგა (8): 2008–09, 2009–10, 2010–11, 2012–13, 2014–15, 2015–16, 2017–18, 2018–19
ესპანეთის თასი (7): 2008–09, 2011–12, 2014–15, 2015–16, 2016–17, 2017–18, 2020–21
ესპანეთის სუპერთასი (7): 2009, 2010, 2011, 2013, 2016, 2018, 2022–23
უეფა-ს ჩემპიონთა ლიგა (3): 2008–09, 2010–11, 2014–15
უეფა-ს სუპერთასი (3): 2009, 2011, 2015
ფიფა-ს მსოფლიო საკლუბო ჩემპიონატი (3): 2009, 2011, 2015
სანაკრებო
ესპანეთის ეროვნული ნაკრები:(2)
მსოფლიო საფეხბურთო ჩემპიონატი (1): 2010
ევროპის საფეხბურთო ჩემპიონატი (1): 2012
რესურსები ინტერნეტში
სერხიო ბუსკეტსი — ფიფა-ს ჩანაწერი
სერხიო ბუსკეტსი — „ბარსელონას“ ოფიციალური საიტი
სერხიო ბუსკეტსი — BDFutbol
სერხიო ბუსკეტსი — National-Football-Teams.com
სერხიო ბუსკეტსი — Soccerway
სერხიო ბუსკეტსი — Transfermarkt
სქოლიო
დაბადებული 1988
დაბადებული 16 ივლისი
ესპანელი ფეხბურთელები
კატალონიელი ფეხბურთელები
ესპანეთის ნაკრების ფეხბურთელები
კატალონიის ნაკრების ფეხბურთელები
ბარსელონის ფეხბურთელები
ესპანეთის პრიმერა დივიზიონის ფეხბურთელები
სეგუნდა დივიზიონი B-ის ფეხბურთელები
2009 წლის ფიფა-ს კონფედერაციის თასის ფეხბურთელები
2010 წლის მსოფლიო საფეხბურთო ჩემპიონატის ფეხბურთელები
ევროპის ჩემპიონები ფეხბურთში
2012 წლის ევროპის საფეხბურთო ჩემპიონატის ფეხბურთელები
2013 წლის ფიფა-ს კონფედერაციის თასის ფეხბურთელები
მსოფლიო ჩემპიონები ფეხბურთში
2014 წლის მსოფლიო საფეხბურთო ჩემპიონატის ფეხბურთელები
2016 წლის ევროპის საფეხბურთო ჩემპიონატის ფეხბურთელები
2018 წლის მსოფლიო საფეხბურთო ჩემპიონატის ფეხბურთელები
2020 წლის ევროპის საფეხბურთო ჩემპიონატის ფეხბურთელები
2022 წლის მსოფლიო საფეხბურთო ჩემპიონატის ფეხბურთელები